**รายงานการประชุมสภามหาวิทยาลัย**

**ครั้งที่ 3/๒๕60**

**วันพฤหัสบดีที่ 16 มีนาคม พ.ศ. ๒๕60**

**ณ ห้องประชุมพระยาโอวาทวรกิจ (เหม ผลพันธิน) ชั้น 14 อาคาร ๑๐๐ ปี ศรีสุริยวงศ์**

**----------------------------------------------------**

**ผู้มาประชุม**

1. รองศาสตราจารย์ ดร.ศิโรจน์ ผลพันธิน นายกสภามหาวิทยาลัย ประธานกรรมการ
2. ศาสตราจารย์ ดร.สายหยุด จำปาทอง อุปนายกสภามหาวิทยาลัย กรรมการ
3. ผู้ช่วยศาสตราจารย์ ดร.ลินดา เกณฑ์มา อธิการบดี กรรมการ
4. ศาสตราจารย์ ดร.สุจริต เพียรชอบ กรรมการผู้ทรงคุณวุฒิ กรรมการ
5. ศาสตราจารย์ ดร.วัลลภา เทพหัสดิน ณ อยุธยา กรรมการผู้ทรงคุณวุฒิ กรรมการ
6. ศาสตราจารย์ นพ.พยงค์ จูฑา กรรมการผู้ทรงคุณวุฒิ กรรมการ
7. รองศาสตราจารย์ ดร.ปานใจ ธารทัศนวงศ์ กรรมการผู้ทรงคุณวุฒิ กรรมการ
8. รองศาสตราจารย์ ดร.จีรเกียรติ อภิบุณโยภาส กรรมการผู้ทรงคุณวุฒิ กรรมการ
9. ผู้ช่วยศาสตราจารย์สนิท ชุนดี กรรมการผู้ทรงคุณวุฒิ กรรมการ
10. ดร.สุรัฐ ศิลปอนันต์ กรรมการผู้ทรงคุณวุฒิ กรรมการ
11. ดร.บุญลือ ทองอยู่ กรรมการผู้ทรงคุณวุฒิ กรรมการ
12. นายวรพงษ์ วรรณศิริ กรรมการผู้ทรงคุณวุฒิ กรรมการ
13. นายทนง โชติสรยุทธ์ กรรมการผู้ทรงคุณวุฒิ กรรมการ
14. รองศาสตราจารย์ ดร.วิโฬฏฐ์ วัฒนานิมิตกูล กรรมการผู้แทนผู้บริหาร กรรมการ
15. ผู้ช่วยศาสตราจารย์สมหมาย มหาบรรพต กรรมการผู้แทนผู้บริหาร กรรมการ
16. ผู้ช่วยศาสตราจารย์ ดร.อารีวรรณ เอี่ยมสะอาด กรรมการผู้แทนผู้บริหาร กรรมการ
17. อาจารย์ ดร.สุทิพย์พร โชติรัตนศักดิ์ กรรมการผู้แทนผู้บริหาร กรรมการ
18. ผู้ช่วยศาสตราจารย์ ดร.กิตติรัตน์ ฐานสุวรรณศรี กรรมการผู้แทนคณาจารย์ กรรมการ
19. ผู้ช่วยศาสตราจารย์ ดร.ประเสริฐ ลิ้มสุขวัฒน์ กรรมการผู้แทนคณาจารย์ กรรมการ
20. ผู้ช่วยศาสตราจารย์สิงห์ สิงห์ขจร กรรมการผู้แทนคณาจารย์ กรรมการ
21. ผู้ช่วยศาสตราจารย์พิบูลย์ วิฑูรย์ปัญญากุล กรรมการผู้แทนคณาจารย์ กรรมการ
22. ผู้ช่วยศาสตราจารย์ทองเอม สุ่นสวัสดิ์ ประธานคณะกรรมการส่งเสริมกิจการฯ กรรมการ
23. ผู้ช่วยศาสตราจารย์นุกูล แก้วเนียม ประธานสภาคณาจารย์ฯ กรรมการ
24. ผู้ช่วยศาสตราจารย์พิษณุ บางเขียว เลขานุการสภามหาวิทยาลัย เลขานุการ
25. ผู้ช่วยศาสตราจารย์ ดร.สุพัตรา วิไลลักษณ์ ผู้ช่วยอธิการบดี ผู้ช่วยเลขานุการ
26. อาจารย์อภิญญา หนูมี ผู้ช่วยเลขานุการ ผู้ช่วยเลขานุการ

**ผู้เข้าร่วมประชุม**

1. ผู้ช่วยศาสตราจารย์ลาวัลย์ ฟุ้งขจร ผู้นำเสนอวาระการประชุม
2. ผู้ช่วยศาสตราจารย์ ดร.วิเชียร อินทรสมพันธ์ ผู้นำเสนอวาระการประชุม
3. อาจารย์ ดร.สวัสดิ์ ทองสิน ผู้นำเสนอวาระการประชุม
4. นางสาวอรุณี คู่วิมล ผู้นำเสนอวาระการประชุม
5. นางสาววิลาวรรณ ดวงลิวงษ์ ผู้บันทึกการประชุม
6. นางสาวกฤตยา สุวรรณไตรย์ ผู้บันทึกการประชุม
7. นายชยนยุช โอภาสวิริยะกุล ผู้บันทึกการประชุม
8. นางสาวกรกาญจน์ อุ่นบ้าน ผู้บันทึกการประชุม

**เริ่มประชุมเวลา ๑0.30 น.**

รองศาสตราจารย์ ดร.ศิโรจน์ ผลพันธิน ประธานในที่ประชุม ได้กล่าวเปิดประชุม และดำเนินการประชุมตามระเบียบวาระ ดังต่อไปนี้

**ระเบียบวาระที่ ๑ เรื่อง ประธานแจ้งให้ที่ประชุมทราบ**

**1.1 การมอบประกาศนียบัตรแก่นิสิตนักศึกษาที่ทำชื่อเสียงให้แก่มหาวิทยาลัย**

**สรุปเรื่อง**

**ผู้ช่วยศาสตราจารย์พิษณุ บางเขียว** ขออนุญาตแจ้งต่อที่ประชุมให้ทราบว่า มีนิสิตของมหาวิทยาลัยราชภัฏบ้านสมเด็จเจ้าพระยา ได้สร้างชื่อเสียงให้แก่มหาวิทยาลัย และขอเรียนเชิญ รองศาสตราจารย์ ดร.ศิโรจน์   
ผลพันธิน นายกสภามหาวิทยาลัย ให้เกียรติมอบประกาศนียบัตรแก่นิสิตนักศึกษา ดังนี้

(1) นางสาวกชกร จันทร์กระจ่าง นิสิตสาขาวิชาการจัดการสารสนเทศ คณะมนุษยศาสตร์และสังคมศาสตร์ ได้กระทำความดีและได้รับคำขอบคุณและแสดงความชื่นชมจากการเก็บเงินได้จำนวนหนึ่ง บริเวณ  
ปากซอยหมู่บ้านเศรษฐกิจ (เพชรเกษม 102) และนำส่งคืนให้แก่นายพิชัย งามยิ่งยวด โดยไม่รับสิ่งตอบแทน ซึ่งได้รับการยกย่องชมเชยมายังมหาวิทยาลัยราชภัฏบ้านสมเด็จเจ้าพระยาในการอบรมสั่งสอนศิษย์ให้มีความซื่อสัตย์ด้วย

(2) มหาวิทยาลัยได้ดำเนินโครงการครูอาสาสมัครสอนภาษาและวัฒนธรรมไทยในต่างประเทศ โดยส่งครูอาสาสมัคร รุ่นที่ 11 ไปปฏิบัติหน้าที่ ณ วัดป่าธรรมาชาติ เมืองลาพวนเต้ มลรัฐแคลิฟอร์เนีย ประเทศสหรัฐอเมริกา จำนวน 3 ราย ได้แก่

- นายตันติกร มีสุขศรี นิสิตสาขาวิชาดนตรีศึกษา คณะครุศาสตร์

- นายณัฐพงษ์ โลกานะวัตร นิสิตสาขาวิชาดนตรีศึกษา คณะครุศาสตร์

- นายฉัตร อู๋จันทร์ นิสิตสาขาวิชาดนตรีไทยเพื่อการอาชีพ วิทยาลัยการดนตรี

(3) สำนักกิจการนิสิตนักศึกษา ได้จัดส่งนักกีฬา เข้าร่วมการแข่งขันกีฬามหาวิทยาลัยแห่งประเทศไทย ครั้งที่ 44 “สุรนารีเกมส์” รอบมหกรรม ระหว่างวันที่ 21 กุมภาพันธ์ – 2 มีนาคม 2560 ณ มหาวิทยาลัยเทคโนโลยี  
สุรนารี จังหวัดนครราชสีมา โดยได้รับรางวัล ดังนี้

- นางสาวขวัญกมล ทองกลาง นิสิตสาขาวิชาพลศึกษา คณะครุศาสตร์ ได้รับรางวัลเหรียญเงิน ชนิดกีฬามวยไทยสมัครเล่น รุ่นไลท์เวท บุคคลหญิง

- นายสุทธิพงษ์ แสวงดี นิสิตสาขาวิชาการจัดการโลจิสติกส์ คณะวิทยาการจัดการ ได้รับรางวัลเหรียญทองแดง ชนิดกีฬามวยสากลสมัครเล่น รุ่นเวทเตอร์เวท บุคคลชาย

- นายศราวุธ อุทัยโรจนรัตน์ นิสิตสาขาวิชาบริหารทรัพยากรมนุษย์ คณะวิทยาการจัดการ ได้รับรางวัลเหรียญทองแดง ชนิดกีฬาเอแม็ท บุคคลชาย

- ทีมฮอกกี้หญิง นิสิตสาขาวิชาพลศึกษา คณะครุศาสตร์ ได้รับรางวัลเหรียญทองแดง ชนิดกีฬาฮอกกี้  
 ในร่ม หญิง

**ทท**

**มติที่ประชุม** รับทราบ การมอบประกาศนียบัตรแก่นิสิตนักศึกษาที่ทำชื่อเสียงให้แก่มหาวิทยาลัย

**1.2 การเปลี่ยนสถานที่สำหรับพิธีพระราชทานปริญญาบัตร**

**รองศาสตราจารย์ ดร.ศิโรจน์ ผลพันธิน** แจ้งต่อที่ประชุมให้ทราบว่าตั้งแต่วันที่ 17 มีนาคม 2560 เป็นต้นไป สวนอัมพรจะทำการปิดปรับปรุง ซึ่งมหาวิทยาลัยต้องจัดเตรียมสถานที่สำหรับพิธีพระราชทานปริญญาบัตรแห่งใหม่ โดยคำนึงถึงความเหมาะสมกับจำนวนนิสิตนักศึกษาที่เข้ารับพระราชทานปริญญาบัตร ประจำปี 2560 ซึ่งมีสถานที่ที่เหมาะสม ได้แก่ มหาวิทยาลัยราชภัฏนครปฐม มหาวิทยาลัยราชภัฏวไลยอลงกรณ์ หอประชุมกองทัพเรือ และพุทธมณฑล เป็นต้น

**มติที่ประชุม** รับทราบ การเปลี่ยนสถานที่สำหรับพิธีพระราชทานปริญญาบัตร

**1.3** **การเปลี่ยนแปลงแนวทางการรับรองหลักสูตรจากสำนักงานคณะกรรมการการอุดมศึกษา**

**รองศาสตราจารย์ ดร.ศิโรจน์ ผลพันธิน** แจ้งต่อที่ประชุมให้ทราบว่าขณะนี้มีการเปลี่ยนแปลง  
แนวทางการรับรองหลักสูตรจากคณะกรรมการการอุดมศึกษา ซึ่งเดิมใช้คำว่ารับรองหรือรับทราบหลักสูตร จึงได้มีการหารือไปยังคณะกรรมการกฤษฎีกาว่า สกอ. มีอำนาจในการรับรองหรือรับทราบหลักสูตรหรือไม่ ซึ่งคณะกรรมการกฤษฎีกาได้ตีความว่า สกอ. ไม่มีอำนาจในการรับรองหรือรับทราบหลักสูตร แต่มีอำนาจในการตรวจสอบว่าหลักสูตรตรงตามเกณฑ์มาตรฐานหลักสูตรหรือไม่ จึงได้มีการปรับเปลี่ยนกระบวนการรับทราบหลักสูตรใหม่ และมีการจัดทำระบบออนไลน์สำหรับให้มหาวิทยาลัยกรอกรายละเอียดของหลักสูตรเข้าไปในฐานข้อมูล เพื่อตรวจสอบความถูกต้องอย่างเป็นระบบ โดยมอบหมายให้คณะอนุกรรมการมาตรฐานของ กพอ. เป็นผู้พิจารณามาตรฐานของหลักสูตร

**มติที่ประชุม** รับทราบ การเปลี่ยนแปลงแนวทางการรับรองหลักสูตรจากคณะกรรมการการอุดมศึกษา

**ระเบียบวาระที่ ๒ เรื่อง รับรองรายงานการประชุมสภามหาวิทยาลัย ครั้งที่ 2/2560 เมื่อวันศุกร์ที่   
24 กุมภาพันธ์ พ.ศ.2560 และรายงานการประชุมวิสามัญสภามหาวิทยาลัย ครั้งที่ 2/2560 เมื่อวันเสาร์ที่ 25 กุมภาพันธ์ พ.ศ.2560**

**เลขานุการฯ** นำเสนอที่ประชุมพิจารณารายงานการประชุมสภามหาวิทยาลัย ครั้งที่ 2/2560   
เมื่อวันศุกร์ที่ 24 กุมภาพันธ์ พ.ศ.2560 โดยมีแก้ไขในวาระที่ 5.2 ถึง วาระที่ 5.5 และวาระที่ 5.7 ถึง วาระที่ 5.29 แก้ไขมติที่ประชุมจาก “เห็นชอบ” เป็น “อนุมัติให้ความเห็นชอบ”

และนำเสนอที่ประชุมพิจารณารายงานการประชุมวิสามัญสภามหาวิทยาลัย ครั้งที่ 2/2560   
เมื่อวันเสาร์ที่ 25 กุมภาพันธ์ พ.ศ.2560 โดยมีแก้ไขในวาระที่ 5.2 ถึง วาระที่ 5.6 แก้ไขมติที่ประชุม จาก “เห็นชอบ” เป็น “อนุมัติให้ความเห็นชอบ”

**มติที่ประชุม** รับรองรายงานการประชุมสภามหาวิทยาลัย ครั้งที่ 2/2560 และรายงานการประชุมวิสามัญ  
สภามหาวิทยาลัย ครั้งที่ 2/2560 ตามที่ได้มีการแก้ไข

**ระเบียบวาระที่ ๓ เรื่อง สืบเนื่อง**

ไม่มี

**ระเบียบวาระที่ ๔ เรื่อง เสนอเพื่อทราบ**

**4.1 สรุปผลการทบทวนงานนโยบาย (Retreat) ของสภามหาวิทยาลัยราชภัฏบ้านสมเด็จเจ้าพระยา ประจำปี 2560**

**สรุปเรื่อง**

สำนักงานสภามหาวิทยาลัยได้จัดโครงการสัมมนาทบทวนงานนโยบาย (Retreat) ของสภามหาวิทยาลัยราชภัฏบ้านสมเด็จเจ้าพระยา ระหว่างวันที่ 24 – 26 กุมภาพันธ์ พ.ศ.2560 ณ โรงแรมการ์เด้นคลิฟ รีสอร์ท แอนด์ สปา จังหวัดชลบุรี เพื่อทบทวนนโยบายและการปฏิบัติงานตามบทบาทหน้าที่ของสภามหาวิทยาลัย รวมทั้งศึกษาระบบและกลไกการบริหารงานของมหาวิทยาลัยในการขับเคลื่อนนโยบายสู่การปฏิบัติ ติดตามความก้าวหน้าและผลการดำเนินงานของมหาวิทยาลัยตามนโยบายสู่การปฏิบัติ เพื่อกำหนดแนวทางในการพัฒนามหาวิทยาลัยราชภัฏ  
บ้านสมเด็จเจ้าพระยาให้เข้มแข็งและสร้างมหาวิทยาลัยคุณภาพได้มาตรฐานสากล

ฝ่ายเลขานุการสภามหาวิทยาลัยได้สรุปผลการทบทวนงานนโยบาย (Retreat) ของสภามหาวิทยาลัย  
ราชภัฏบ้านสมเด็จเจ้าพระยา ประจำปี 2560 และนำเสนอต่อสภามหาวิทยาลัยในการประชุมสภามหาวิทยาลัยครั้งที่ 3/2560 วันพฤหัสบดีที่ 16 มีนาคม พ.ศ.2560

ที่ประชุมรับทราบสรุปผลการทบทวนงานนโยบาย (Retreat) ของสภามหาวิทยาลัยราชภัฏ  
บ้านสมเด็จเจ้าพระยา ประจำปี 2560 แล้ว มีการตั้งข้อสังเกตและข้อเสนอแนะ ดังนี้

(1) มหาวิทยาลัยควรนำเสนอข้อมูลการปรับยุทธศาสตร์ (Reprofiling) ของมหาวิทยาลัยที่ได้ดำเนินการแก้ไขปรับปรุงตามรูปแบบที่ สกอ. กำหนดแล้ว เพื่อให้สภามหาวิทยาลัยพิจารณาประกอบกับผลการทบทวนงานนโยบาย (Retreat) ของสภามหาวิทยาลัย เพื่อใช้ในการกำหนดนโยบายและทิศทางของการดำเนินงานของ  
สภามหาวิทยาลัยและมหาวิทยาลัยต่อไป

(2) มหาวิทยาลัยควรดำเนินการในการจัดตั้งคณะวิศวกรรมศาสตร์อย่างต่อเนื่อง เพื่อให้มหาวิทยาลัยบริหารจัดการหลักสูตรได้อย่างคล่องตัวและเป็นการสร้างความน่าเชื่อถือของมหาวิทยาลัยรวมทั้งสร้างความมั่นใจ  
ให้กับผู้เรียนด้วย โดยต้องคำนึงถึงมาตรฐานคุณภาพและความถูกต้องตามหลักเกณฑ์ของการจัดตั้ง  
คณะวิศวกรรมศาสตร์ และควรกำหนดจุดเด่นของหลักสูตรเพื่อสร้างความน่าสนใจ เช่น การบูรณาการร่วมสาขาวิชาด้านการจัดการ เป็นต้น

(3) รัฐบาลได้กำหนดนโยบายการจัดทำงบประมาณแนวใหม่ โดยแบ่งงบประมาณเป็นงบรายจ่ายประจำ ได้แก่ งบบุคลากร งบค่าตอบแทน เป็นต้น ในส่วนของงบวิจัยที่แยกออกมาจากงบรายจ่ายประจำ ขึ้นอยู่กับ  
การเสนอผลงานวิจัยต่อสำนักงานคณะกรรมการวิจัยแห่งชาติ (วช.) แล้วเสนอไปยังสำนักงบประมาณเพื่อกำหนดงบประมาณ อีกส่วนหนึ่งคืองบบูรณาการหรืองบยุทธศาสตร์ ซึ่งมหาวิทยาลัยต้องจัดทำโครงการร่วมกับพื้นที่เพื่อตอบสนองชุมชนท้องถิ่น ในส่วนของมหาวิทยาลัยราชภัฏบ้านสมเด็จเจ้าพระยาอาจประสานกับจังหวัดสุพรรณบุรี หรือจังหวัดใกล้เคียงซึ่งทางจังหวัดสุพรรณบุรีมีนโยบายเน้นการท่องเที่ยวเชิงวัฒนธรรม เป็นต้น มหาวิทยาลัยควรมองในภาพรวมเพื่อกำหนดทิศทางการดำเนินงานด้านงบประมาณของมหาวิทยาลัยต่อไป

(4) ควรตรวจสอบการดำเนินงานด้านแผนและงบประมาณให้ถูกต้องชัดเจน เช่น ด้านงบบุคลากร หากมหาวิทยาลัยไม่มีการกำหนดกรอบอัตรากำลังของหลักสูตรไว้ อาจถูกเรียกงบประมาณกลับคืน การจัดตั้งคณะใหม่ต้องวางแผนด้านงบประมาณ โดยต้องระบุงบประมาณทุกส่วนลงไปในหลักสูตรให้ถูกต้องสมบูรณ์ และมหาวิทยาลัยควรติดตามระบบข้อมูลงบประมาณอย่างต่อเนื่อง เนื่องจากมีการเปลี่ยนแปลงอยู่เสมอ

**มติที่ประชุม** รับทราบ สรุปผลการทบทวนงานนโยบาย (Retreat) ของสภามหาวิทยาลัยราชภัฏบ้านสมเด็จเจ้าพระยา ประจำปี 2560

**4.2 รายงานผลการจัดตั้งกองทุนสุริยะ**

**สรุปเรื่อง**

มหาวิทยาลัยราชภัฏบ้านสมเด็จเจ้าพระยาได้มีการจัดตั้งกองทุนสุริยะ ตั้งแต่ปี พ.ศ.2535   
โดยรองศาสตราจารย์ฉลอง ภิรมย์รัตน์ อธิการบดีวิทยาลัยครูบ้านสมเด็จเจ้าพระยาในขณะนั้นเป็นผู้ริเริ่มจากการจัดสรรเงินรายได้ส่วนหนึ่งมาตั้งเป็นกองทุน เพื่อช่วยเหลือข้าราชการและลูกจ้างที่ขาดแคลนทางด้านการเงิน   
และไม่อาจหาแหล่งเงินจากที่อื่นได้ เพื่อเป็นการบรรเทาความเดือดร้อน โดยได้ดำเนินงานมาตั้งแต่ปี 2535 จนถึงปัจจุบัน และมหาวิทยาลัยราชภัฏบ้านสมเด็จเจ้าพระยาได้จัดทำข้อกำหนดว่าด้วย “กองทุนสุริยะ” พ.ศ.2559 โดยให้กองทุนสุริยะมีวัตถุประสงค์เพื่อช่วยเหลือบุคลากรของมหาวิทยาลัยราชภัฏบ้านสมเด็จเจ้าพระยาที่ประสบ  
ความเดือดร้อนทางด้านการเงินในลักษณะให้กู้ยืมเงินโดยคิดดอกเบี้ยในอัตราที่คณะกรรมการกำหนด ซึ่งปัจจุบันกองทุนสุริยะมียอดเงินตามบัญชีธนาคารกรุงไทย สาขาสี่แยกบ้านแขก ชื่อบัญชีกองทุนสุริยะ จำนวน 1,243,314.96 บาท (หนึ่งล้านสองแสนสี่หมื่นสามพันสามร้อยสิบสี่บาทเก้าสิบหกสตางค์) ตรวจสอบบัญชี ณ วันที่ 1 มีนาคม 2560 มหาวิทยาลัยได้นำรายงานผลการจัดตั้งกองทุนสุริยะและผลการดำเนินงานกองทุนสุริยะ มหาวิทยาลัยราชภัฏ  
บ้านสมเด็จเจ้าพระยา แจ้งให้ที่ประชุมสภามหาวิทยาลัยทราบและรับฟังข้อเสนอแนะเพื่อการดำเนินงานของกองทุนฯ ในการประชุมสภามหาวิทยาลัยครั้งที่ 3/2560 วันพฤหัสบดีที่ 16 มีนาคม 2560

ที่ประชุมรับทราบรายงานผลการจัดตั้งกองทุนสุริยะแล้ว มีข้อเสนอแนะให้มหาวิทยาลัยดำเนินการจัดทำข้อบังคับสภามหาวิทยาลัยเพื่อรองรับการดำเนินการบริหารจัดการกองทุนดังกล่าวโดยชอบด้วยกฎหมาย   
และให้คงวัตถุประสงค์เดิมไว้

**มติที่ประชุม** รับทราบ รายงานผลการจัดตั้งกองทุนสุริยะ

**4.3 ข้อมูลแผนรับนิสิต และการดำเนินการรับนิสิตใหม่ ประจำปีการศึกษา 2560**

**สรุปเรื่อง**

มหาวิทยาลัยดำเนินการรับนิสิตใหม่ ประจำปีการศึกษา 2560 จำแนกเป็น 2 ส่วน คือ การรับตรง  
ที่มหาวิทยาลัยดำเนินการคัดเลือกเอง โดยมีการมอบทุนการศึกษาจำนวน 126 ทุน และการรับจากระบบ Admission  
ซึ่งขณะนี้มหาวิทยาลัยอยู่ในระหว่างดำเนินการประเภทรับตรงไปแล้ว 2 ครั้ง สำหรับการรับจากระบบ Admission   
ยังไม่ได้รับผลในขณะนี้ มหาวิทยาลัยจึงได้จัดทำสรุปข้อมูลแผนรับนิสิตและการดำเนินการรับนิสิตใหม่ ประจำปีการศึกษา 2560 เพื่อนำเสนอต่อสภามหาวิทยาลัยในการประชุมสภามหาวิทยาลัยครั้งที่ 3/2560 วันพฤหัสบดีที่   
16 มีนาคม พ.ศ.2560 รายละเอียดตามตารางแสดงข้อมูลแนบท้ายวาระ

**มติที่ประชุม** รับทราบ ข้อมูลแผนรับนิสิต และการดำเนินการรับนิสิตใหม่ ประจำปีการศึกษา 2560

**ระเบียบวาระที่ 5 เรื่องเพื่อพิจารณา**

**5.1 ขอความเห็นชอบการเปลี่ยนแปลงรายละเอียดในหลักสูตร**

**สรุปเรื่อง**

ประกาศกระทรวงศึกษาธิการ เรื่อง แนวทางการบริหารเกณฑ์มาตรฐานหลักสูตรระดับอุดมศึกษา พ.ศ. 2548 ข้อ 7.2 ว่าด้วยนิยามของ “อาจารย์ประจำ หมายถึง บุคลากรในสถาบันอุดมศึกษาที่มีหน้าที่หลักทางด้านการสอนและการวิจัย และปฏิบัติหน้าที่เต็มเวลาตามภาระงานที่รับผิดชอบในหลักสูตรที่เปิดสอน” และประกาศกระทรวงศึกษาธิการ เรื่อง เกณฑ์มาตรฐานหลักสูตรระดับปริญญาตรี พ.ศ. 2548 ข้อ 9 ระบุ “จำนวนและคุณวุฒิของอาจารย์ ต้องมีอาจารย์ประจำหลักสูตรตลอดระยะเวลาที่จัดการศึกษาตามหลักสูตรนั้น ซึ่งมีคุณวุฒิตรงหรือสัมพันธ์กับสาขาวิชาที่เปิดสอนไม่น้อยกว่า 5 คน”

พิจารณาตามอำนาจและหน้าที่ของสภามหาวิทยาลัยราชภัฏบ้านสมเด็จเจ้าพระยา ตามสาระสำคัญของ พ.ร.บ. มหาวิทยาลัยราชภัฏ พ.ศ. 2547 มาตรา 18 (3) “กำกับมาตรฐานการศึกษา การประกันคุณภาพการศึกษา การเปิดการสอนของมหาวิทยาลัย และติดตามประเมินผลการดำเนินงานของมหาวิทยาลัย” และ   
(7) “พิจารณาให้ความเห็นชอบหลักสูตรการศึกษาให้สอดคล้องกับมาตรฐานที่คณะกรรมการการอุดมศึกษากำหนด”

สาขาวิชาเสนอขออนุมัติเปลี่ยนแปลงรายละเอียดในหลักสูตร ในหัวข้ออาจารย์ผู้รับผิดชอบหลักสูตร และอาจารย์ประจำหลักสูตร จำนวน 8 หลักสูตร ดังนี้

1) หลักสูตรครุศาสตรบัณฑิต สาขาวิชาสังคมศึกษา (5 ปี) ฉบับปี พ.ศ.2555

2) หลักสูตรนิเทศศาสตรบัณฑิต สาขาวิชาการสื่อสารมวลชน ฉบับปี พ.ศ. 2555

3) หลักสูตรครุศาสตรบัณฑิต สาขาวิชาคณิตศาสตร์ (5 ปี) ฉบับปี พ.ศ. 2555

4) หลักสูตรครุศาสตรบัณฑิต สาขาวิชาภาษาไทย (5 ปี) ฉบับปี พ.ศ. 2555

5) หลักสูตรครุศาสตรบัณฑิต สาขาวิชาคอมพิวเตอร์ศึกษา (5 ปี) ฉบับปี พ.ศ. 2555

6) หลักสูตรวิทยาศาสตรบัณฑิต สาขาวิชาเกษตรศาสตร์ ฉบับปี พ.ศ.2554

7) หลักสูตรวิทยาศาสตรบัณฑิต สาขาวิชาคณิตศาสตร์ ฉบับปี พ.ศ.2554

8) หลักสูตรวิทยาศาสตรบัณฑิต สาขาวิชาเคมี ฉบับปี พ.ศ. 2555

มหาวิทยาลัยนำเสนอการขอเปลี่ยนแปลงรายละเอียดในหลักสูตรของสาขาวิชาต่างๆ ดังกล่าวข้างต้น ต่อสภาวิชาการ ในคราวประชุมครั้งที่ 3/2560 เมื่อวันพฤหัสบดีที่ 2 มีนาคม พ.ศ. 2560 ซึ่งสภาวิชาการ  
มีมติให้ความเห็นชอบการขอเปลี่ยนแปลงรายละเอียดในหลักสูตรดังกล่าว และนำเสนอต่อสภามหาวิทยาลัย  
เพื่อพิจารณาในคราวประชุม ครั้งที่ 3/๒๕60 เมื่อวันพฤหัสบดีที่ 16 มีนาคม พ.ศ. ๒๕60

**การพิจารณา**

ที่ประชุมพิจารณาถึงหลักเกณฑ์ เหตุผลและความจำเป็นแล้วมีมติอนุมัติเปลี่ยนแปลงรายละเอียด  
ในหลักสูตรทั้ง 8 หลักสูตรตามที่เสนอมา

**มติที่ประชุม** อนุมัติให้ความเห็นชอบเปลี่ยนแปลงรายละเอียดในหลักสูตร จำนวน 8 หลักสูตร ดังนี้

1) หลักสูตรครุศาสตรบัณฑิต สาขาวิชาสังคมศึกษา (5 ปี) ฉบับปี พ.ศ.2555

2) หลักสูตรนิเทศศาสตรบัณฑิต สาขาวิชาการสื่อสารมวลชน ฉบับปี พ.ศ. 2555

3) หลักสูตรครุศาสตรบัณฑิต สาขาวิชาคณิตศาสตร์ (5 ปี) ฉบับปี พ.ศ. 2555

4) หลักสูตรครุศาสตรบัณฑิต สาขาวิชาภาษาไทย (5 ปี) ฉบับปี พ.ศ. 2555

5) หลักสูตรครุศาสตรบัณฑิต สาขาวิชาคอมพิวเตอร์ศึกษา (5 ปี) ฉบับปี พ.ศ. 2555

6) หลักสูตรวิทยาศาสตรบัณฑิต สาขาวิชาเกษตรศาสตร์ ฉบับปี พ.ศ.2554

7) หลักสูตรวิทยาศาสตรบัณฑิต สาขาวิชาคณิตศาสตร์ ฉบับปี พ.ศ.2554

8) หลักสูตรวิทยาศาสตรบัณฑิต สาขาวิชาเคมี ฉบับปี พ.ศ. 2555

**5.2 การขอความเห็นชอบหลักสูตรครุศาสตรบัณฑิต สาขาวิชาวิทยาศาสตร์ทั่วไป (หลักสูตรปรับปรุง พ.ศ. 2560)**

**สรุปเรื่อง**

คณะครุศาสตร์ได้ดำเนินการพัฒนา/ปรับปรุงหลักสูตรครุศาสตรบัณฑิต สาขาวิชาวิทยาศาสตร์ทั่วไป (หลักสูตรปรับปรุง พ.ศ. 2560) ตามกรอบมาตรฐานคุณวุฒิระดับอุดมศึกษาแห่งชาติ พ.ศ. 2552 และประกาศกระทรวงศึกษาธิการ เรื่อง เกณฑ์มาตรฐานหลักสูตรระดับปริญญาตรี พ.ศ. ๒๕๕๘ โดยหลักสูตรดังกล่าวได้ผ่านการวิพากษ์หลักสูตรและผ่านการกลั่นกรองเรียบร้อยแล้ว และได้นำเข้าที่ประชุมคณบดีและรองคณบดีฝ่ายวิชาการ (คณะกรรมการวิชาการระดับมหาวิทยาลัย) ในคราวประชุมครั้งที่ 14/๒๕59 เมื่อวันที่ 27 ธันวาคม 2559 และ  
นำเข้าที่ประชุมสภาวิชาการ ในคราวประชุมครั้งที่ 2/2560 เมื่อวันที่ 2 กุมภาพันธ์ พ.ศ. 2560 โดยสภาวิชาการ  
มีมติเห็นชอบ และให้แก้ไขรายละเอียดตามข้อเสนอแนะเพิ่มเติมแล้วนำเสนอคณะอนุกรรมการตรวจสอบหลักสูตรกลั่นกรองการแก้ไข และนำเสนอขอความเห็นชอบจากสภามหาวิทยาลัย ในคราวประชุมครั้งที่ 2/2560 วันที่   
24 กุมภาพันธ์ พ.ศ. 2560 สภามหาวิทยาลัยมีมติให้แก้ไขรายละเอียดตามข้อเสนอแนะ ก่อนนำมาเสนอ  
สภามหาวิทยาลัยอีกครั้งหนึ่ง

คณะครุศาสตร์ ได้ดำเนินการปรับแก้ไขตามข้อเสนอแนะจากมติที่ประชุมสภามหาวิทยาลัย   
เป็นที่เรียบร้อยแล้ว จึงนำเสนอต่อสภามหาวิทยาลัย ในคราวประชุมครั้งที่ 3/2560 วันที่ 16 มีนาคม 2560

**การพิจารณา**

ที่ประชุมได้พิจารณาแล้วมีการตั้งข้อสังเกตและแสดงความคิดเห็นในการปรับปรุงหลักสูตรในภาพรวมอย่างหลากหลายสรุปได้ดังนี้

(1) ควรตรวจสอบคุณสมบัติของอาจารย์ผู้รับผิดชอบหลักสูตรและอาจารย์ประจำหลักสูตรให้ตรงตามเกณฑ์มาตรฐานหลักสูตรระดับปริญญาตรี พ.ศ. 2558 และมาตรฐานคุณวุฒิระดับปริญญาตรี สาขาครุศาสตร์และสาขาศึกษาศาสตร์ (หลักสูตรห้าปี) ได้แก่ อาจารย์ผู้รับผิดชอบหลักสูตร ลำดับที่ 2, 4 และ 5 เนื่องจากเป็นอาจารย์  
ที่สังกัดคณะครุศาสตร์ ซึ่งตามเกณฑ์ที่ระบุในมาตรฐานคุณวุฒิระดับปริญญาตรี สาขาครุศาสตร์และสาขาศึกษาศาสตร์ (หลักสูตรห้าปี) ได้กำหนดคุณสมบัติให้ต้องมีตำแหน่งทางวิชาการระดับรองศาสตราจารย์ขึ้นไป หรือมีคุณวุฒิระดับปริญญาเอก ในสาขาวิชานั้นๆ “... นักศึกษาต้องเรียนวิชาเอกจากคณะที่เปิดสอนสาขาวิชาหลักนั้น หรือสอนโดยคณาจารย์ที่มีคุณวุฒิ “ปริญญาเอก” หรือดำรงตำแหน่งไม่ต่ำกว่า “รองศาสตราจารย์” ในสาขาวิชาหลักและมีผลงานทางวิชาการเป็นที่ประจักษ์อย่างต่อเนื่องในสาขาวิชาหลักนั้น...”

(2) ผู้ทรงคุณวุฒิที่ร่วมวิพากษ์หลักสูตรมีคุณวุฒิไม่ตรงกับสาขาวิชา ทำให้การวิพากษ์หลักสูตร  
ไม่เป็นไปตามหลักเกณฑ์ของการวิพากษ์หลักสูตร

(3) ควรปรับเพิ่มเนื้อหาในด้านวิทยาศาสตร์ทั่วไป เนื่องจากหลักสูตรเน้นเนื้อหาด้านวิทยาศาสตร์สิ่งแวดล้อมมากเกินไป

(4) ควรเพิ่มเติมรายวิชาที่เกี่ยวกับการเรียนการสอนของสาขาวิชาวิทยาศาสตร์ทั่วไป โดยอาจเพิ่มเป็นวิชาเลือก เช่น วิชานวัตกรรมทางการสอนวิชาวิทยาศาสตร์ วิชาการสอนโดยใช้การทดลอง วิชาการสอนตามสถานการณ์จริง หรือวิชาการผลิตสื่อการสอนโดยแอนิเมชั่น โดยความร่วมมือกับคณะวิทยาการจัดการ  
ในลักษณะบูรณาการ เป็นต้น

(5) ควรปรับแก้ข้อ 2.2 หมวดวิชาเฉพาะด้าน และวิชาชีพครู ในหน้า 56 - 63 ไม่ควรแยกส่วน  
ผลการเรียนรู้ ควรมององค์รวมของบัณฑิตเป็นหลัก

(6) ควรตรวจสอบความถูกต้องของจำนวนชั่วโมงปฏิบัติ ในหน้า 18 รายวิชาคณิตศาสตร์สำหรับ  
ครูวิทยาศาสตร์ 1 และรายวิชาคณิตศาสตร์สำหรับครูวิทยาศาสตร์ 2 ควรแก้ไขจำนวนชั่วโมงเป็น 3(2-2-5) เนื่องจากเป็นวิชาทักษะเช่นเดียวกับรายวิชาภาษาอังกฤษสำหรับครูวิทยาศาสตร์

(7) ควรตรวจสอบความถูกต้องของแผนที่แสดงการกระจายความรับผิดชอบมาตรฐานผลการเรียนรู้จากหลักสูตรสู่รายวิชา (Curriculum mapping) ในหน้า 66 - 69 มีหลายรายวิชาที่มีช่องว่างในด้านทักษะ  
การจัดการเรียนรู้ ซึ่งเป็นด้านที่สำคัญ ได้แก่ รายวิชาภาษาและวัฒนธรรมสำหรับครู รายวิชาจิตวิทยาสำหรับ  
ครูวิทยาศาสตร์ รายวิชาภาษาอังกฤษสำหรับครูวิทยาศาสตร์ 1 รายวิชาดาราศาสตร์และอวกาศ รายวิชาอุตุนิยมวิทยาเบื้องต้น รายวิชาอุทกวิทยาเบื้องต้น รายวิชาสัมมนาทางวิทยาศาสตร์ รายวิชาเคมี 1, 2 รายวิชาฟิสิกส์ 1, 2 เป็นต้น

(8) ควรตรวจสอบรหัสวิชาของบางรายวิชาและปรับให้เป็นรหัสของคณะวิทยาศาสตร์และเทคโนโลยี   
เช่น รายวิชาดาราศาสตร์และอวกาศ รายวิชาวิทยาศาสตร์สิ่งแวดล้อม รายวิชาอุตุนิยมวิทยาเบื้องต้น รายวิชา  
อุทกวิทยาเบื้องต้น เป็นต้น

(9) ควรตรวจสอบหลักไวยากรณ์ภาษาอังกฤษ การใช้เครื่องหมาย ชื่อรายวิชา และคำอธิบายภาษาอังกฤษให้ถูกต้องตรงกับภาษาไทย เช่น ชื่อสาขาวิชาต้องใช้ตัวอักษรพิมพ์ใหญ่ และคำว่า “principle”   
และ “concept” ต้องเติม “s” เป็นต้น

**มติที่ประชุม** รับทราบ หลักสูตรครุศาสตรบัณฑิต สาขาวิชาวิทยาศาสตร์ทั่วไป (หลักสูตรปรับปรุง พ.ศ. 2560) โดยให้นำกลับไปแก้ไขตามคำแนะนำของผู้ทรงคุณวุฒิ

**5.3 การแต่งตั้งผู้ช่วยศาสตราจารย์**

**สรุปเรื่อง**

อาจารย์ จำนวน 2 ราย ได้จัดส่งผลงานทางวิชาการเพื่อขอกำหนดตำแหน่งทางวิชาการระดับ  
ผู้ช่วยศาสตราจารย์ คือ 1) อาจารย์กัณญาณัฐ เสียงใหญ่ สาขาวิชารัฐประศาสนศาสตร์ และ 2) อาจารย์ ดร.หนึ่งฤทัย เอกธรรมทัศน์ สาขาวิชาเคมี โดยการขอกำหนดตำแหน่งทางวิชาการของอาจารย์ดังกล่าว คณะกรรมการพิจารณาตำแหน่งทางวิชาการดำเนินการตามสาระสำคัญในข้อบังคับมหาวิทยาลัยราชภัฏบ้านสมเด็จเจ้าพระยา ว่าด้วยตำแหน่งทางวิชาการ พ.ศ. 2554 และดำเนินงานภายใต้ประกาศ ก.พ.อ. เรื่อง หลักเกณฑ์และวิธีการพิจารณาแต่งตั้งบุคคล  
ให้ดำรงตำแหน่งผู้ช่วยศาสตราจารย์ รองศาสตราจารย์ และศาสตราจารย์ (ฉบับที่ 2) พ.ศ.2550, (ฉบับที่ 6)   
พ.ศ.2554, (ฉบับที่ 9) พ.ศ.2556 และ (ฉบับที่ 10) พ.ศ. 2556 โดยสภามหาวิทยาลัยอาศัยอำนาจตามสาระใน พ.ร.บ. มหาวิทยาลัยราชภัฏ พ.ศ. 2547 มาตรา 18 (9) ระบุให้มหาวิทยาลัยเป็นผู้มีอำนาจแต่งตั้งและถอดถอน...ศาสตราจารย์เกียรติคุณ รองศาสตราจารย์ รองศาสตราจารย์พิเศษ ผู้ช่วยศาสตราจารย์ และผู้ช่วยศาสตราจารย์พิเศษ ภายหลังจากการดำเนินการแล้วได้มีการประชุมคณะกรรมการพิจารณาตำแหน่งทางวิชาการ เพื่อพิจารณาผลการประเมินของผู้ทรงคุณวุฒิ และนำเสนอสภาวิชาการรับทราบ มหาวิทยาลัยนำผลการดำเนินการดังกล่าวข้างต้น   
เข้าสู่การพิจารณาของสภามหาวิทยาลัย ในคราวประชุมครั้งที่ 3/2560 วันพฤหัสบดีที่ 16 มีนาคม พ.ศ.2560   
เพื่อพิจารณาแต่งตั้ง จำนวน 2 ราย คือ

1) อาจารย์กัณญาณัฐ เสียงใหญ่ เสนอขอกำหนดตำแหน่ง ผู้ช่วยศาสตราจารย์

(สาขาวิชารัฐประศาสนศาสตร์)

ตั้งแต่วันที่ 1 สิงหาคม 2559

2) อาจารย์ ดร.หนึ่งฤทัย เอกธรรมทัศน์ เสนอขอกำหนดตำแหน่ง ผู้ช่วยศาสตราจารย์

(สาขาวิชาเคมี)

ตั้งแต่วันที่ 8 กันยายน 2559

**การพิจารณา**

ที่ประชุมได้พิจารณาถึงคุณสมบัติ หลักเกณฑ์ และผลการพิจารณาของที่ประชุมคณะกรรมการพิจารณาตำแหน่งทางวิชาการแล้ว เห็นสมควรอนุมัติแต่งตั้ง อาจารย์กัณญาณัฐ เสียงใหญ่ ดำรงตำแหน่งผู้ช่วยศาสตราจารย์ สาขาวิชารัฐประศาสนศาสตร์ ทั้งนี้ตั้งแต่วันที่ 1 สิงหาคม พ.ศ.2559 และอนุมัติแต่งตั้ง อาจารย์   
ดร.หนึ่งฤทัย เอกธรรมทัศน์ ดำรงตำแหน่งผู้ช่วยศาสตราจารย์ สาขาวิชาเคมี ทั้งนี้ตั้งแต่วันที่ 8 กันยายน พ.ศ.2559

**มติที่ประชุม** 1) อนุมัติแต่งตั้ง อาจารย์กัณญาณัฐ เสียงใหญ่ ดำรงตำแหน่งผู้ช่วยศาสตราจารย์ สาขาวิชา  
รัฐประศาสนศาสตร์ ทั้งนี้ตั้งแต่วันที่ 1 สิงหาคม พ.ศ.2559

2) อนุมัติแต่งตั้ง อาจารย์ ดร.หนึ่งฤทัย เอกธรรมทัศน์ ดำรงตำแหน่งผู้ช่วยศาสตราจารย์ สาขาวิชาเคมี ทั้งนี้ตั้งแต่วันที่ 8 กันยายน พ.ศ.2559

**5.4 การแต่งตั้งคณะกรรมการเพื่อพิจารณาต่อเวลาราชการของข้าราชการพลเรือนในสถาบันอุดมศึกษา ซึ่งจะเกษียณอายุราชการในปี พ.ศ. 2560**

สรุปเรื่อง

คณะกรรมการข้าราชการพลเรือนในสถาบันอุดมศึกษา (ก.พ.อ.) ได้ออกประกาศ ก.พ.อ. เรื่อง หลักเกณฑ์ วิธีการ และเงื่อนไขการต่อเวลาราชการของข้าราชการพลเรือนในสถาบันอุดมศึกษา พ.ศ. 2557 ประกาศ   
ณ วันที่ 18 ธันวาคม พ.ศ. 2557 ระบุสาระสำคัญที่เกี่ยวข้อง ดังนี้

ข้อ 5 ข้าราชการที่จะได้รับการพิจารณาให้ต่อเวลาราชการต้องมีคุณสมบัติ ดังนี้

(1) ดำรงตำแหน่งรองศาสตราจารย์ ซึ่งสำเร็จการศึกษาระดับปริญญาเอก หรือเทียบเท่า หรือดำรงตำแหน่งศาสตราจารย์ ภายในวันสิ้นปีงบประมาณของปีที่เกษียณอายุราชการ

ผู้ช่วยศาสตราจารย์ ซึ่งได้ยื่นคำขอดำรงตำแหน่งรองศาสตราจารย์ไว้แล้วก่อนยื่นคำขอต่อเวลาราชการก็ให้มีสิทธิ์ยื่นได้ แต่สถาบันอุดมศึกษาจะต่อเวลาราชการให้บุคคลนั้นได้ก็ต่อเมื่อประกาศแต่งตั้งให้ดำรงตำแหน่งรองศาสตราจารย์นั้นได้ก่อนสิ้นปีงบประมาณที่เกษียณอายุราชการ

ข้อ 7 ในการพิจารณาต่อเวลาราชการให้แก่ข้าราชการ ให้สถาบันอุดมศึกษาดำเนินการดังต่อไปนี้

(1) ในการพิจารณาต่อเวลาราชการ ให้สถาบันอุดมศึกษาดำเนินการ ดังต่อไปนี้ (1) ให้สถาบันอุดมศึกษาแต่งตั้งคณะกรรมการพิจารณากลั่นกรองการต่อเวลาราชการให้แก่ข้าราชการคณะหนึ่งประกอบด้วยผู้ทรงคุณวุฒิในสถาบันอุดมศึกษาเป็นประธาน อธิการบดีเป็นรองประธาน และกรรมการอื่น ตามจำนวนที่สภาสถาบันอุดมศึกษาเห็นสมควร

มหาวิทยาลัยนำเสนอต่อสภามหาวิทยาลัย เพื่อแต่งตั้ง “คณะกรรมการเพื่อพิจารณาการต่อเวลาราชการของข้าราชการพลเรือนในสถาบันอุดมศึกษา ซึ่งจะเกษียณอายุราชการในปี พ.ศ. 2560” ตามสาระสำคัญ  
ในประกาศ ก.พ.อ. ดังกล่าวข้างต้น

**การพิจารณา**

ที่ประชุมได้พิจารณาถึงคุณสมบัติ หลักเกณฑ์และความเหมาะสมแล้ว เห็นสมควรอนุมัติแต่งตั้งคณะกรรมการพิจารณากลั่นกรองการต่อเวลาราชการของข้าราชการพลเรือนในสถาบันอุดมศึกษา ซึ่งจะเกษียณอายุราชการในปีงบประมาณ พ.ศ.2560 โดยแต่งตั้งให้ ศาสตราจารย์ ดร.วัลลภา เทพหัสดิน ณ อยุธยา เป็นประธานกรรมการ และอธิการบดี เป็นรองประธาน และมอบหมายให้ประธานกรรมการและรองประธานพิจารณาเลือกคณะกรรมการตามความเหมาะสม

**มติที่ประชุม**  อนุมัติแต่งตั้งคณะกรรมการพิจารณากลั่นกรองการต่อเวลาราชการของข้าราชการพลเรือน  
ในสถาบันอุดมศึกษา ซึ่งจะเกษียณอายุราชการในปีงบประมาณ พ.ศ.2560 โดยให้ ศาสตราจารย์ ดร.วัลลภา   
เทพหัสดิน ณ อยุธยา เป็นประธานกรรมการ และอธิการบดี เป็นรองประธาน และมอบหมายให้ประธานกรรมการและรองประธานพิจารณาเลือกคณะกรรมการตามความเหมาะสม

**5.5 การเสนอชื่อบุคคลผู้สมควรดำรงตำแหน่งกรรมการสภาวิชาการ**

**สรุปเรื่อง**

คณะกรรมการสภาวิชาการ มหาวิทยาลัยราชภัฏบ้านสมเด็จเจ้าพระยา จะครบวาระในการดำรงตำแหน่งฯ คราวละ 2 ปี ในวันที่ 20 มีนาคม 2560 ดังนั้นเพื่อให้เกิดความต่อเนื่องในการดำเนินงานของสภาวิชาการ มหาวิทยาลัยได้ดำเนินการตามสาระสำคัญในพระราชบัญญัติมหาวิทยาลัยราชภัฏ พ.ศ. 2547 มาตรา 20 วรรคสอง และข้อบังคับมหาวิทยาลัยราชภัฏบ้านสมเด็จเจ้าพระยา ว่าด้วยคุณสมบัติ หลักเกณฑ์ และวิธีการเลือกกรรมการสภาวิชาการ พ.ศ. 2547 ในข้อ 4 (3) ข้อ 6 และข้อ 7 (2) โดยมหาวิทยาลัยฯ ออกคำสั่งที่ 89/2560 เรื่อง แต่งตั้งคณะกรรมการสรรหากรรมการสภาวิชาการ สั่ง ณ วันที่ 12 มกราคม พ.ศ. 2560 เพื่อดำเนินการสรรหากรรมการสภาวิชาการทั้งในส่วนที่มาจากผู้บริหารและคณาจารย์ประจำ และในส่วนที่มาจากผู้ทรงคุณวุฒิจากบุคคลภายนอก และออกประกาศฯ เพื่อให้คณะกรรมการฯ ดังกล่าว ใช้เป็นกรอบในการดำเนินการสรรหา ได้แก่ ประกาศมหาวิทยาลัยฯ เรื่อง หลักเกณฑ์และวิธีการเลือกกรรมการสภาวิชาการจากผู้บริหารหรือคณาจารย์ประจำ และประกาศมหาวิทยาลัยฯ เรื่อง หลักเกณฑ์และวิธีการเลือกกรรมการสภาวิชาการผู้ทรงคุณวุฒิจากบุคคลภายนอก พร้อมทั้ง  
ได้จัดทำปฏิทินการดำเนินการสรรหาดังกล่าว เพื่อการปฏิบัติงานได้อย่างมีประสิทธิภาพ

คณะกรรมการสรรหาฯ ได้ดำเนินการตามประกาศดังกล่าวข้างต้น มีผลสรุปในการดำเนินงาน ดังนี้

1. การสรรหาคณะกรรมการสภาวิชาการจากผู้บริหารและคณาจารย์ประจำของคณะต่างๆ/บัณฑิตวิทยาลัย/วิทยาลัยการดนตรี ด้วยการมอบหมายให้กรรมการประจำคณะ/บัณฑิตวิทยาลัย/วิทยาลัยการดนตรีเรียกประชุมคณาจารย์ประจำ เพื่อให้มีการคัดเลือกผู้บริหารและคณาจารย์ประจำของแต่ละหน่วยงานๆ ละ 1 คน เป็นกรรมการสภาวิชาการ

2. การสรรหาคณะกรรมการสภาวิชาการผู้ทรงคุณวุฒิจากบุคคลภายนอก ดำเนินการโดยคณาจารย์ประจำของคณะต่างๆ/บัณฑิตวิทยาลัย/วิทยาลัยการดนตรี เป็นผู้เสนอชื่อผู้ทรงคุณวุฒิจากบุคคลภายนอกไปยังคณบดีต้นสังกัด จากนั้นคณะกรรมการประจำคณะ/บัณฑิตวิทยาลัย/วิทยาลัยการดนตรี พิจารณาคัดเลือกและเรียงลำดับรายชื่อผู้สมควรดำรงตำแหน่งกรรมการสภาวิชาการ แล้วจัดส่งมายังคณะกรรมการสรรหาฯ เพื่อพิจารณาตรวจสอบคุณสมบัติและจัดทำเป็นเอกสารระบุชื่อ ประวัติและผลงานของผู้ที่ได้รับการเสนอชื่อดังกล่าว นำเสนอ  
สภามหาวิทยาลัย เพื่อคัดสรรและแต่งตั้งเป็นกรรมการสภาวิชาการจากบุคคลภายนอก

**การพิจารณา**

ที่ประชุมพิจารณาถึงคุณสมบัติ หลักเกณฑ์ และผลการพิจารณาของที่ประชุมคณะกรรมการสรรหาฯ แล้ว เห็นสมควรรับทราบรายชื่อคณะกรรมการสภาวิชาการจากผู้บริหารและคณาจารย์ประจำ ประกอบด้วย

(1) ผู้ช่วยศาสตราจารย์ ดร.วิเชียร อินทรสมพันธ์

(2) รองศาสตราจารย์ ดร.พนอเนื่อง สุทัศน์ ณ อยุธยา

(3) รองศาสตราจารย์ ดร.บุญมี กวินเสกสรรค์

(4) ผู้ช่วยศาสตราจารย์ ดร.ธัชพงษ์ เศรษฐบุตร

(5) อาจารย์ ดร.อนุรักษ์ บุญแจะ

(6) อาจารย์ ดร.สุภาพร ศรีหามี

และที่ประชุมได้พิจารณาตรวจสอบคุณสมบัติผู้สมควรดำรงตำแหน่งกรรมการสภาวิชาการ โดยการลงคะแนนลับจากคณะกรรมการสภามหาวิทยาลัย และนับคะแนนโดยเปิดเผย ผลการลงคะแนนปรากฏว่ามีผู้ได้รับเลือกให้ดำรงตำแหน่งคณะกรรมการสภาวิชาการผู้ทรงคุณวุฒิจากบุคคลภายนอก เรียงลำดับตามคณะ ดังนี้

(1) คณะครุศาสตร์ ศาสตราจารย์ ดร.สุมาลี สังข์ศรี

(2) คณะมนุษยศาสตร์และสังคมศาสตร์ รองศาสตราจารย์ ดร.สุมาลี วงษ์วิทิต

(3) คณะวิทยาศาสตร์และเทคโนโลยี รองศาสตราจารย์ ดร.สมบัติ ทีฆทรัพย์

(4) คณะวิทยาการจัดการ รองศาสตราจารย์ ดร.ธิติพัฒน์ เอี่ยมนิรันดร์

(5) วิทยาลัยการดนตรี รองศาสตราจารย์ ดร.ณรงค์ชัย ปิฎกรัชต์

(6) บัณฑิตวิทยาลัย รองศาสตราจารย์ ดร.เรณุมาศ มาอุ่น

และมอบหมายให้เลขานุการสภามหาวิทยาลัยเป็นผู้ทาบทาม และดำเนินการจัดทำคำสั่ง  
สภามหาวิทยาลัยเพื่อแต่งตั้งคณะกรรมการสภาวิชาการต่อไป

**มติที่ประชุม** 1) รับทราบรายชื่อคณะกรรมการสภาวิชาการจากผู้บริหารและคณาจารย์ประจำ ประกอบด้วย

1. ผู้ช่วยศาสตราจารย์ ดร.วิเชียร อินทรสมพันธ์

2. รองศาสตราจารย์ ดร.พนอเนื่อง สุทัศน์ ณ อยุธยา

3. รองศาสตราจารย์ ดร.บุญมี กวินเสกสรรค์

4. ผู้ช่วยศาสตราจารย์ ดร.ธัชพงษ์ เศรษฐบุตร

5. อาจารย์ ดร.อนุรักษ์ บุญแจะ

6. อาจารย์ ดร.สุภาพร ศรีหามี

2) อนุมัติแต่งตั้งคณะกรรมการสภาวิชาการผู้ทรงคุณวุฒิจากบุคคลภายนอก ดังนี้

1. คณะครุศาสตร์ ศาสตราจารย์ ดร.สุมาลี สังข์ศรี

2. คณะมนุษยศาสตร์และสังคมศาสตร์ รองศาสตราจารย์ ดร.สุมาลี วงษ์วิทิต

3. คณะวิทยาศาสตร์และเทคโนโลยี รองศาสตราจารย์ ดร.สมบัติ ทีฆทรัพย์

4. คณะวิทยาการจัดการ รองศาสตราจารย์ ดร.ธิติพัฒน์ เอี่ยมนิรันดร์

5. วิทยาลัยการดนตรี รองศาสตราจารย์ ดร.ณรงค์ชัย ปิฎกรัชต์

6. บัณฑิตวิทยาลัย รองศาสตราจารย์ ดร.เรณุมาศ มาอุ่น

**5.6 การสรรหาคณะกรรมการติดตาม ตรวจสอบ และประเมินผลงานของมหาวิทยาลัย**

**ความเป็นมา**

ตามคำสั่งสภามหาวิทยาลัยราชภัฏบ้านสมเด็จเจ้าพระยาที่ 2/2557 เรื่องแต่งตั้งคณะกรรมการติดตาม ตรวจสอบ และประเมินผลงานของมหาวิทยาลัย สั่ง ณ วันที่ 13 กุมภาพันธ์ พ.ศ.2557 นั้น คณะกรรมการฯจะหมดวาระการดำรงตำแหน่งในวันที่ 12 กุมภาพันธ์ พ.ศ.2560 โดยสภามหาวิทยาลัยราชภัฏบ้านสมเด็จเจ้าพระยาได้มีคำสั่งสภามหาวิทยาลัยฯที่ 1/2560 เรื่อง แต่งตั้งคณะกรรมการสรรหาคณะกรรมการติดตาม ตรวจสอบ และประเมินผลงานของมหาวิทยาลัย สั่ง ณ วันที่ 26 มกราคม พ.ศ.2560

คณะกรรมการสรรหาฯ ได้ดำเนินการประชุมครั้งที่ 1 เมื่อวันอังคารที่ 7 กุมภาพันธ์ พ.ศ.2560 เวลา 13.30 น. ณ ห้องประชุม 5.1 อาคาร 100 ปี ศรีสุริยวงศ์ โดยได้กำหนดวิธีการสรรหาคณะกรรมการติดตามฯ และมีมติเห็นชอบ แบบเสนอชื่อผู้มีสิทธิได้รับการสรรหาเป็นคณะกรรมการติดตามฯ และได้กำหนดให้หน่วยงานเสนอชื่อภายในวันพฤหัสบดีที่ 16 กุมภาพันธ์ พ.ศ.2560 เวลา 16.00 น. ณ สำนักงานอธิการบดี ชั้น 6 หรือ สำนักงานสภามหาวิทยาลัย ชั้น 14 อาคาร 100 ปี ศรีสุริยวงศ์ และดำเนินการประชุมครั้งที่ 2 เมื่อวันอังคารที่ 21 กุมภาพันธ์   
พ.ศ.2560 เวลา 13.30 น. ณ ห้องประชุม 5.1 อาคาร 100 ปี ศรีสุริยวงศ์ โดยได้ตรวจสอบคุณสมบัติของผู้ที่ได้รับการเสนอชื่อ และดำเนินการเลือกรายชื่อของผู้ที่ได้รับการเสนอชื่อจากหน่วยงานต่างๆที่เสนอมา จำนวน 8 รายชื่อ ประกอบกับคณะกรรมการสรรหาฯ ได้เสนอชื่อบุคคลผู้มีสิทธิได้รับการสรรหาเป็นคณะกรรมการติดตามฯ รวมเป็นจำนวน 10 รายชื่อ โดยเรียงลำดับตามตัวอักษร ดังนี้

1. รองศาสตราจารย์ เภสัชกรหญิง ดร.กัญญดา อนุวงศ์ (นิลวาศ)

2. รองศาสตราจารย์ ดร.คณิต เขียววิชัย

3. รองศาสตราจารย์ ดร.คมเพชร ฉัตรศุภกุล

4. รองศาสตราจารย์ ดร.ทองอินทร์ วงศ์โสธร

5. ศาสตราจารย์ ดร.พจน์ สะเพียรชัย

6. ผู้ช่วยศาสตราจารย์พิทักษ์ อาจคุ้มวงศ์

7. รองศาสตราจารย์ ดร.พินิติ รตะนานุกูล

8. ดร.พลสัณห์ โพธิ์ศรีทอง

9. ศาสตราจารย์กิตติคุณ ดร.สมหวัง พิธิยานุวัฒน์

10. ผู้ช่วยศาสตราจารย์ ดร.สรายุทธ์ เศรษฐขจร

คณะกรรมการสรรหาฯได้คัดเลือกบุคคลผู้มีสิทธิได้รับการสรรหาเป็นคณะกรรมการติดตามฯ จำนวน 10 รายชื่อ เพื่อนำเสนอต่อสภามหาวิทยาลัยพิจารณาคัดเลือกและให้ความเห็นชอบให้เหลือ จำนวน 5 รายชื่อ ตามข้อบังคับมหาวิทยาลัยฯ ว่าด้วยองค์ประกอบ จำนวน คุณสมบัติ หลักเกณฑ์และวิธีการได้มา วาระการดำรงตำแหน่ง การพ้นจากตำแหน่งของคณะกรรมการติดตาม ตรวจสอบ และประเมินผลงานของมหาวิทยาลัย พ.ศ.2556 พร้อมแนบข้อมูลประวัติและผลงานของผู้มีสิทธิได้รับการสรรหาเป็นคณะกรรมการติดตาม ตรวจสอบ และประเมินผลงานของมหาวิทยาลัย

**การพิจารณา**

ที่ประชุมได้พิจารณาตรวจสอบคุณสมบัติผู้สมควรดำรงตำแหน่งกรรมการติดตาม ตรวจสอบ และประเมินผลงานของมหาวิทยาลัย โดยการลงคะแนนลับจากคณะกรรมการสภามหาวิทยาลัย และนับคะแนนโดยเปิดเผย ผลการลงคะแนนปรากฏว่ามีผู้ได้รับเลือกให้ดำรงตำแหน่งกรรมการติดตาม ตรวจสอบ และประเมินผลงานของมหาวิทยาลัย ดังนี้

1. ศาสตราจารย์ ดร.พจน์ สะเพียรชัย ประธานกรรมการ

2. ผู้ช่วยศาสตราจารย์พิทักษ์ อาจคุ้มวงศ์ กรรมการ

3. รองศาสตราจารย์ เภสัชกรหญิง ดร.กัญญดา อนุวงศ์ กรรมการ

4. ดร.พลสัณห์ โพธิ์ศรีทอง กรรมการ

5. ผู้ช่วยศาสตราจารย์ ดร.สรายุทธ์ เศรษฐขจร กรรมการ

**มติที่ประชุม** อนุมัติแต่งตั้งคณะกรรมการติดตาม ตรวจสอบ และประเมินผลงานของมหาวิทยาลัย ดังนี้

1. ศาสตราจารย์ ดร.พจน์ สะเพียรชัย ประธานกรรมการ

2. ผู้ช่วยศาสตราจารย์พิทักษ์ อาจคุ้มวงศ์ กรรมการ

3. รองศาสตราจารย์ เภสัชกรหญิง ดร.กัญญดา อนุวงศ์ กรรมการ

4. ดร.พลสัณห์ โพธิ์ศรีทอง กรรมการ

5. ผู้ช่วยศาสตราจารย์ ดร.สรายุทธ์ เศรษฐขจร กรรมการ

**ระเบียบวาระที่ ๖ เรื่องอื่นๆ**

**๖.1 กำหนดการประชุมวิสามัญสภามหาวิทยาลัย ครั้งที่ 3/๒๕60**

**ผู้ช่วยศาสตราจารย์พิษณุ บางเขียว** แจ้งกำหนดการประชุมวิสามัญสภามหาวิทยาลัย ครั้งที่ 3/2560 ในวันพฤหัสบดีที่ 30 มีนาคม พ.ศ.2560 เวลา 13.30 น. ณ ห้องประชุมพระยาโอวาทวรกิจ ชั้น 14 อาคาร 100 ปี ศรีสุริยวงศ์ มหาวิทยาลัยราชภัฏบ้านสมเด็จเจ้าพระยา

**มติที่ประชุม** รับทราบ

**เลิกประชุมเวลา 16.30 น.**

**ผู้ช่วยศาสตราจารย์พิษณุ บางเขียว**

**เลขานุการสภามหาวิทยาลัย**

**ผู้ตรวจ/ผู้บันทึกรายงานการประชุม**